Børne- og Skoleudvalget: 14-08-2012 kl. 15:00\n14-08-2012 kl. 15:00\nåbent 2 Oversigt over ansøgninger om anvendelse af overført overskud i 2012\nåbent 3 Placering af medarbejdere på Bornholms FamilieCenter - anlægsbevilling\nåbent 4 Anlægsbevilling til indretning af SFO på Skole Nord, afdeling Svartingedal\nåbent 5 Anlægsbevilling til renovering af kloak og bekæmpelse af skimmelsvamp på Bornholms Ungdomsskole - tillægsbevilling\nåbent 6 Anlægsbevilling til lovliggørelse af tekniske installationer på Skole Nord, afdeling Kongeskær\nåbent 7 Forslag til anvendelse af renoveringspulje på børne- og skoleområdet\nåbent 8 Orientering om læsemålsætning\nåbent 9 Temamøde om skolepolitikken\nåbent 10 Forslag til manualer for gennemførelse af tilsyn med anbringelsestilbud på børneområdet\nåbent 11 Privat/offentligt samarbejde på Børne- og skoleudvalgets område\nåbent 12 Rammeaftale for det specialiserede socialområde og specialundervisning - styringsaftalen\nåbent 13 Drøftelse af projekt Rastepladsen\nåbent 14 Økonomi og status på implementeringen af BDO´s anbefalinger i Bornholms Familiecenter\n2 Oversigt over ansøgninger om anvendelse af overført overskud i 2012\nSom led i de nye procedurer for virksomhedernes anvendelse af overførte overskud er der udarbejdet oversigt med de – indenfor fristen - indgivne ansøgninger om anvendelse af overført overskud fra 2011 til 2012 på Børne- og skoleudvalgets område.\na) Oversigten drøftes\nBørne- og Skoleudvalget tager oversigten til efterretning og henleder Økonomi- og Erhvervsudvalgets opmærksomhed på, at der er tilbagemeldinger fra virksomheder om en ubalance imellem den økonomiske ramme tildelt folkeskoleområdet og det fastsatte serviceniveau 2012.\nDet bør i ØKEs beslutningen om anvendelse af overskud sikres, at virksomhedernes fortsatte motivation til opsparing fastholdes.\nBSU ønsker en beregning af den tilkendegivne ubalance på folkeskoleområdet inden Budgetseminar 3.\nBudgetoverførslerne fra 2011 til 2012 vedr. drift blev godkendt af Kommunalbestyrelsen den 31. maj 2012, og budget 2012 er efterfølgende blevet korrigeret med budgetoverførslen.\nØkonomi- og Erhvervsudvalget besluttede på dets møde den 15. februar 2012 at ønsker om anvendelse af godkendte overskud i 2012 skulle forelægges for Økonomi- og Erhvervsudvalget. Ansøgningsfristen for anvendelse af overskud er fastlagt til den 10. august 2012.\nForud herfor har Børne- og Skolesekretariatet udarbejdet vedhæftede oversigt, med de for Børne- og skoleområdet indsendte ansøgninger til Økonomi- og Erhvervsudvalgets behandling den 22. august 2012. Opmærksomheden henledes på, at det af oversigten fremgår, at flere af ansøgningerne allerede er behandlet i Økonomi- og Erhvervsudvalget.\nBilag 1: Oversigt over ansøgninger til ØKE om anvendelse af overskud fra virksomheder mv. på BSU området\nOversigt over ansøgninger til ØKE om anvendelse af overskud fra virksomheder mv. på BSU området (XLSX)\n3 Placering af medarbejdere på Bornholms Familie Center - anlægsbevilling\nPlacering af de medarbejdere fra Bornholms FamilieCenter, der skal betjene Dagtilbud Nord, samt Kongeskærskolen foreslås placeret i lokaler i tilknytning til Kildebakken.\nDer søges i den forbindelse om en anlægsbevilling til ombygning af bygningerne i tilknytning til Kildebakken til brug for Bornholms Familiecenter.\na. at den endelige placering af sagsbehandlere i Distrikt Nord sker i en bygning i tilknytning til Kildebakken.\nb. at der gives en anlægsbevilling og tillægsbevilling til rådighedsbeløb på 2.030.450 kr. til ombygning af bygningerne i tilknytning til Kildebakken til brug for Bornholms FamilieCenter.\nc. at tillægsbevillingen på 2.030.450 kr. finansieres af Økonomi- og Erhvervsudvalgets disponible anlægspulje.\nd. at anlægsbevillingen gives til Børne- og Skoleudvalget under politikområde 03 Børn og Familie (Facility Management)\nBørne- og Skoleudvalget udbeder sig en genvurdering af projektet med henblik på ny drøftelse på Børne- og Skoleudvalgets møde den 10. september.\nKommunalbestyrelsen godkendte den 1. juli 2010 en ændret organisering af det nuværende Bornholms FamilieCenter, der blandt andet indebar, at der skulle placeres medarbejdere fra Bornholms FamilieCenter i de fire dagtilbuds- og skoledistrikter.\nI henhold til tids- og handleplanen for organiseringen af det nuværende Bornholms FamilieCenter foreslås det, at sagsbehandlerne der skal betjene distrikt Nord placeres i lokaler i en bygning i tilknytning til Kildebakken.\nSteenbergs Tegnestue Aps har udarbejdet et forslag til en bygningsmæssig nødvendig tilpasning og ombygning af den omtalte bygning på Kildebakken til brug for Bornholms FamilieCenter med etablering af 6 kontorarbejdspladser til medarbejdere fra Bornholms FamilieCenter. Herudover skal der indrettes mødefaciliteter, handicaptoilet mv. Projektet omhandler desuden flytning og etablering af det bestående bibliotek til anden bygning på Kildebakken.\nSteenbergs Tegnestue Aps har kalkuleret prisen for en ombygning af en del af Kildebakken, så den kan anvendes af Bornholms FamilieCenter, til 2.030.450 kr.\nDer vedlægges bilag med tegninger af de foreslåede ombygninger.\nVed godkendelse af denne sag vil de bevillingsmæssige forhold vedrørende den fysiske udflytning af sagsbehandlerne til Kildebakken være på plads.\nHerefter vil der være udgifter til etablering og drift af overfaldsalarm, samt forøget kørselsbehov. Disse sager vil blive fremsendt til politisk behandling senere.\nDette anlægsprojekt indgår således i ”professionel ejendomsdrift” og administrationen af projektet vil skulle varetages af BRK Ejendomsservice.\nDer søges om en anlægsbevilling på 2.030.450 kr. til ombygning af en del af Kildebakken. Anlægsudgifterne foreslås finansieret af Økonomi- og Erhvervsudvalgets disponible anlægspulje. Det korrigerede rådighedsbeløb i denne pulje udgør pt. 4.856.251 kr.\nSkitse ombygning Kildebakken (PDF)\nKalkulation Kildebakken (PDF)\nEksisterende forhold Kildebakken (PDF)\n4 Anlægsbevilling til indretning af SFO på Skole Nord, afdeling Svartingedal\n5 Anlægsbevilling til renovering af kloak og bekæmpelse af skimmelsvamp på Bornholms Ungdomsskole - tillægsbevilling\n6 Anlægsbevilling til lovliggørelse af tekniske installationer på Skole Nord, afdeling Kongeskær\n7 Forslag til anvendelse af renoveringspulje på børne- og skoleområdet\nBørne- og Skoleudvalget besluttede den 10. april 2012 at nedsætte en arbejdsgruppe, der fik til opgave at udarbejde idékatalog til fremtidige ny-, om- og tilbygninger på børne- og skoleområdet. Forslagene skulle i videst muligt omfang prissættes og endelig skulle arbejdsgruppen forelægge en langsigtet, prioriteret plan for anvendelsen af de afsatte anlægsmidler.\na) at Børne- og Skoleudvalget drøfter, om der skal ske en forhåndsfordeling af puljemidlerne mellem politikområde 01 Dagpasning og politikområde 02 Undervisning og i bekræftende fald, hvilke beløb, der tildeles de to politikområder\nb) at Børne- og Skoleudvalget anbefaler, at der prioriteres 96.000 kr. til sikkerhedsinspektion og opfølgning/godkendelse af 22 legepladser på dagtilbudsområdet\nc) at Børne- og Skoleudvalget drøfter og anbefaler, hvilke øvrige konkrete projekter indenfor politikområde 01 Dagpasning og politikområde 02 Undervisning, der ønskes igangsat nu og hvilke projekter, der ønskes igangsat på længere sigt\nad a: Der sker ikke en forhåndsfordeling\nad b: Indstilles til Kommunalbestyrelsens godkendelse\nad c: Det indstilles, at de anbefalede prioriterede projekter endeligt beregnes og sagen genoptages på Børne- og Skoleudvalgets møde i september 2012.\nDe uforbrugte midler i de to puljer udgør pr. 30. juni 2012 tilsammen 10.094.713 kr.\nMed henvisning til Børne- og Skoleudvalgets behandling af tidligere punkter på denne dagsorden vedrørende lovliggørelse af skolefritidsordningen på Skole Nords afdeling Svartingedal, renovering af kloak og bekæmpelse af skimmelsvamp i Bornholms Ungdomsskole og lovliggørelse af tekniske installationer på Skole Nords afdeling Kongeskær er restbeløbet reduceret med 1.141.000 kr., så der herefter kalkuleres med uforbrugte midler i de to anlægspuljer på i alt 8.953.713 kr.\nI den videre sagsfremstilling henvises generelt til bilaget ”20120717 Prioriteret oversigt BSU renoveringspulje”.\nDe enkelte projektforslag er fremsendt til BRK Ejendomsservice, der har foretaget overslagsvurdering, indhentet konkrete pristilbud og kvalificeret allerede foreliggende prisoverslag. Hertil har BRK Ejendomsservice tilføjet akutte vedligeholdelsesprojekter, der relaterer sig til en enkelte virksomheds renoveringsprojekter.\nDet har på grund af den snævre tidsramme ikke været muligt at prissætte alle projektforslag og det fremgår af bilaget med den prioriterede oversigt, hvilke projekter, der mangler konkret projektbeskrivelse og hvilke projekter, der endnu ikke er prissat.\nArbejdsgruppen har valgt at medtage de af BRK Ejendomsservice nævnte områder som et appendix til de foreslåede projekter, men det understreges, at de beregnede akutte vedligeholdelsesopgaver ikke er udtømmende, da dette tidsmæssigt ikke har været muligt.\nSåfremt det besluttes at igangsætte de af arbejdsgruppen anbefalede prioriteringer anslås den samlede udgift på de prissatte projekter at blive 6.677.290 kr.\nHertil skal lægges udgifter til gennemførelse af projekterne PD3, PS1, PS2, US3, US4 og US5, der endnu ikke er tilstrækkelig specificeret eller prissat.\nDet korrigerede budget pr. 30. juni 2012 er for de to puljer tilsammen 10.094.713 kr.\nSåfremt det besluttes, at lovliggørelse af skolefritidsordningen på Skole Nords afdeling Svartingedal, renovering af kloak og bekæmpelse af skimmelsvamp i Bornholms Ungdomsskole og lovliggørelse af tekniske installationer på Skole Nords afdeling Kongeskær, der er beregnet til i alt 1.141.000 kr., finansieres af renoveringspuljerne, vil der herefter være uforbrugte midler på i alt 8.953.713 kr.\nIværksættelse af de anbefalede prioriteringer fra arbejdsgruppen er prissat til 6.677.290 kr. inklusive legepladsinspektion og opfølgning/godkendelse.\nDer vil således være et restbudget i de to puljer på 2.276.423 kr. til dækning af projekterne PD3, PS1, PS2, US3, US4 og US5, der er anbefalet prioriteret af arbejdsgruppen, men endnu ikke prissat.\n20120717 Prioriteret oversigt BSU renoveringspulje (XLS)\n8 Orientering om læsemålsætning\nEn arbejdsgruppe har udarbejdet en læse–skrive målsætning for de bornholmske skoler. Målsætningen fremlægges til orientering\nOmrådechefen for børn – og Skole indstiller at orienteringen tages til efterretning\nEn arbejdsgruppe bestående af læse - skrivekonsulenten ved PPR og en læsevejleder fra hver af de fire almene skoler har i fællesskab udarbejdet en læse - skrivemålsætning for de bornholmske skoler. Målsætningen har været behandlet i skoleledergruppen.\nMålsætningen indeholder definitioner på det at læse og skrive og understreger vigtigheden af at skolerne inddrager forældrene i børnenes læse og skriveudvikling. Endvidere er der for hvert klassetrin opstillet mål for indhold, organisering og evaluering samt mål for skole-hjem samarbejdet på læse - skrive området og en beskrivelse af læsevejlederens rolle. Til slut er der en beskrivelse af læsekonferencen som gennemføres på alle bornholmske folkeskoler og litteraturhenvisninger\nDet gode læseforløb (PUB)\n9 Temamøde om skolepolitikken\nKommunalbestyrelsen besluttede den 28. juni 2012 kommunens skolepolitik og, at afholde et temamøde om hvordan kommunalbestyrelsen kan understøtte politikken.\nForslaget til program og rammerne for temamødet tages til efterretning\nIndstilling taget til efterretning\nEn skolepolitik der understøtter størst mulig læring – Hvad skal der til?\nFormålet med skolepolitikken er at sætte rammer for skolernes arbejde med at udvikle undervisningen så børnene opnår størst mulig læring. Forskningen viser, at der med ret enkle midler kan opnås bedre resultater. Skolerådet, der har til opgave at rådgive undervisningsministeren om evaluering og kvalitetsudvikling af folkeskolen har netop udgivet sin årsrapport. Årsrapporten anbefaler at kommunalbestyrelserne sætter få, fælles og ambitiøse mål for at sikre de bedste resultater i en fælles folkeskole. Skolerådet henviser til Delstaten Ontario i Canada, der netop har benyttet denne strategi og opnået gode resultater.\nUddannelsesforskeren Hilbert Meyer nævner følgende ti kvaliteter som centrale for, at eleverne lærer noget:\n• klar struktur i undervisningen\n• tiden bruges på læringsorienterede aktiviteter\n• positivt, læringsorienteret klima\n• indholdsmæssig klarhed\n• forståelsesorienteret kommunikation\n• flerhed af undervisningsformer og – metoder\n• individualiserede krav\n• hensigtsmæssige øvelser eller træning\n• gennemskuelige forventninger\n• gennemtænkte omgivelser\nDet foreslås, at skolerådets anbefalinger og Hilbert Meyers ti kvaliteter indgår som en del rammen for diskussionerne på temamødet.\nDet forslås at mødet holdes tirsdag den 11. september 2012 kl. 16.00 til 19.00 med efterfølgende spisning. Mødet afholdes på en skole eller på uddannelsescenter Snorrebakken. Kommunalbestyrelsen, de syv skolebestyrelser og de syv skolers ledelser inviteres til at deltage. Desuden inviteres to repræsentanter fra det bornholmske erhvervsliv. Skolerne er blevet adviseret om mødetidspunktet.\nMødet tager afsæt i de konkrete forslag til handlinger der fremkom på skolens dag den 29. februar 2012.\nMålet med temamødet\nFagsekretariatet har organiseret forslagene i nogle spor, som både kan supplere hinanden, men som også kan opfattes så forskelligt, at de kan danne udgangspunkt for en systematisk drøftelse af hvad kommunalbestyrelsen vil prioritere.\nDet er målet med mødet, at kommunalbestyrelsen giver et bud på hvilke spor der skal prioriteres og omsættes i meget få klare mål for de skolepolitiske indsatser. Skolerne skal derefter udarbejde tids- og handleplaner for gennemførelsen af indsatserne. Tids- og Handleplanerne skal være så præcise, at det er muligt at vurdere målopfyldelsen og afklare hvilke indsatser, der er brug for, hvis skolerne skal kunne nå det (de) opstillede mål.\nDet foreslås at mødet har følgende punkter:\n1. Velkomst ved borgmesteren\n2. Hvordan er skolevæsenets mål placeret i for til det nationale og lokale målsætningshierarki?\n3. Gennemgang af rammen for de efterfølgende diskussioner.\n4. Oplæg om skolernes åbenhed i forhold til det omgivende samfund (15 min.)\n5. Hvor skal vi hen? Todelt drøftelse med udgangspunkt i konkrete forslag organiseret i følgende spor:\na. Fælles profilering?\nb. Lokal frihed?\nc. Åbenhed mellem skolerne og i forhold til omgivende samfund\nd. Fokus (forslag til konkrete prioriteringer) Første del: diskussioner i grupper bestående af både politikere, bestyrelsesmedlemmer og fagprofessionelle. Anden del: Skoler og bestyrelser drøfter ønsker til lokal prioritering skolevis. Kommunalbestyrelsen mødes for at drøfte, hvilke indsatsområder, der skal prioriteres i perioden 2013 til 2017.\n6. Opsamling ved borgmesteren\nDer indlægges to korte pauser.\nUdgifter til fortæring anslås til 7.500 kr.\n10 Forslag til manualer for gennemførelse af tilsyn med anbringelsestilbud på børneområdet\n11 Privat/offentligt samarbejde på Børne- og Skoleudvalgets område\nBørne- og Skoleområdet beslutter\nDer er fra udvalgsmedlem Lene Feldthus Andersen side efterspurgt et notat omhandlende en beskrivelse samt status for det privat/offentligt samarbejde på Børne- og Skoleudvalgets politikområder\nOmrådecehefen for Børn og Skole indstiller,at:\n- Notat ”Rammer og status for samarbejdet med private” drøftes.\nDer ønskes en præcisering i forhold til Politikområde 3, hvor muligheder for driftsaftaler, samt fordele og ulemper forbundet hermed beskrives til Børne- og Skoleudvalgets kommende møde.\nPå baggrund af en forespørgsel fra udvalgsmedlem Lene Feldthus Andersen har Børne- og Skolesekretariatet udarbejdet notat omhandlende rammer og status for samarbejdet mellem det offentlige og det private på politikområderne 1,2,3.\nRammer og status for samarbejdet med private (DOC)\n12 Rammeaftale for det specialiserede socialområde og specialundervisning - styringsaftalen 2013\nBørne- og Skoleudvalget besluttet\nDen sociale rammeaftale består af en udviklingsaftale og en styringsaftale. Styringsaftalen for 2013 skal godkendes senest den 15. oktober 2012.\n· Styringsaftalen 2013, for så vidt angår børneområdet, sendes til høring i Handicaprådet.\n· Styringsaftalen 2013, for så vidt angår voksenområdet, sendes til høring i Handicaprådet.\nDen sociale rammeaftale består af en udviklingsaftale og en styringsaftale. Styringsaftalen for 2013 skal godkendes senest den 15. oktober 2012. Styringsaftale for 2013 omfatter både det specialiserede socialområde og specialundervisningsområdet.\nStyringsaftalen skal bl.a. sikre fælles spilleregler om takstberegning og takstudvikling og aftalen omfatter hele det takstbelagte område, for både børn og voksne, det vil sige tilbud på specialområdet, hvor der sker salg til andre kommuner.\n· at styringsaftalen skal være med til at lægge rammerne for kapacitets- og prisudviklingen i det kommende år for de omfattede tilbud i kommunerne i hovedstadsregionen og i Region Hovedstaden.\n· at øge bevidstheden om og stillingtagen til de styringsmæssige konsekvenser af, at kommunerne på det specialiserede socialområde er afhængige af at købe og sælge pladser på sociale tilbud på tværs af kommunegrænserne og af Region Hovedstaden.\n· Aftaler om udvikling i taksterne for tilbud omfattet af aftalen\n· Aftaler om prisstruktur for de omfattede tilbud\n· Aftaler om frister for afregning for brug af tilbud\n· Aftaler om oprettelse og lukning af tilbud og pladser\n· Aftaler om principper for evt. indregning af driftsherrens udgifter ved oprettelse og lukning af tilbud og pladser aftalt i rammeaftaleregi\n· Tilkendegivelse fra kommunalbestyrelserne om overtagelse af regionale tilbud og fastlæggelse af, i hvilket omfang overtagne tilbud skal stå til rådighed for de øvrige kommuner\n· Angivelse af, hvilke konkrete tilbud der er omfattet af styringsaftalen.\nStyringsaftale er baseret på den fælles takstmodel, som er udviklet af kommunerne i hovedstadsregionen. Takstmodellen er justeret flere gange, senest med virkning for 2011. Styringsaftalen lægger sig dermed i forlængelse af tidligere drøftelser og aftaler mellem kommunerne. Region Hovedstaden kan løse opgaver for en kommune inden for rammeaftalens område mod fuld indtægtsdækning beregnet efter styringsaftalens principper.\nAftale om takstudvikling i 2013\nKKR Hovedstaden indgik i perioden 2011-2012 aftaler om prisudviklingen på de takstbelagte tilbud inden for det specialiserede socialområde og specialundervisningen. Aftalen indebar fra 2010-2011 2 procent reduktion før p/l-regulering, og fra 2011-2012 en fastholdelse af takstniveauet fra 2011 inklusiv p/l-regulering. KKR Hovedstaden anbefaler følgende for fastsættelsen af taksterne i 2013:\n· At driftsherrerne i 2013 fastholder, at tilbuddenes budgetter maksimalt stiger i et omfang, så taksterne fastholdes på 2012-niveau, dog med p/l-fremskrivning.\nDer vil blive fulgt op på takstfastsættelsen efter budgetternes vedtagelse. Der foretages løbende budgetanalyser af udgiftsudviklingen og takstniveauet på de forskellige tilbud, som drøftes i kommunaldirektørkredsen og i KKR.\nAnalyse af henholdsvis udgifts- og prisudviklingen på det specialiserede socialområde\nFælleskommunalt sekretariat har udarbejdet analyser af henholdsvis udgifts- og prisudviklingen på det specialiserede socialområde i 2012 til støtte for KKR Hovedstadens drøftelse af henholdsvis udviklingen i takster og i udgifter til Rammeaftale 2013. Analyserne og tilhørende bilag er bilagt sagen\nKKR Hovedstaden anbefaler kommunerne at godkende styringsaftalen for 2013. Embedsmandsudvalget for Social og Uddannelse samt K29 har anbefalet at styringsaftalen godkendes.\nSocial- og Sundhedssekretariatet, Børne- og Skolesekretariatet, vurderer at konsekvenserne af Styringsaftalen 2013 er begrænsede for Bornholms Regionskommune. Bornholms Regionskommune har ikke højtspecialiserede institutioner på det sociale område og køber kun specialiserede pladser i det omfang Regionskommunen ikke selv kan løfte opgaven.\nUdkast styringsaftalen 2013 (PDF)\nAnalyse af prisudvikling i takster på det specialiserede socialområde 2012 (PDF)\nAnalyse af udgiftsudvikling på det specialiserede socialområde 2012 (PDF)\nBilag udgiftsudvikling 2012 (PDF)\n13 Drøftelse af projekt Rastepladsen\nTirsdag den 19. juni 2012 præsenterede en gruppe borgere Deres forslag: ”Tilbage til folkeskolen - ”Rastepladsen” - et tilbud for udsatte børn”\nOmrådechefen for Børn og Skole indstiller at forslaget drøftes\nBørne- og Skoleudvalget vurderer, at der ikke er behov for at gøre anvendelse af tilbuddet.\nForslaget blev omdelt ved mødet den 19. juni 2012.\nPowerpoints Rastepladsen (PDF)\n14 Økonomi og status på implementeringen af BDO´s anbefalinger i Bornholms Familiecenter\nVed den seneste budgetopfølgning forventes et merforbrug på 17,5 mio. kr. i forhold til budget 2012 på Bornholms Familiecenter. Dette skal sammenlignes med 17,3 mio. kr. ved forrige budgetopfølgning.\n· Budgetopfølgningen og orienteringen tages til efterretning.\nI forhold til budgetopfølgningen der var på udvalgets dagsorden den 4. juni 2012, er forventningerne til årets merforbrug opjusteret med 0,2 mio. kr. ved den seneste budgetopfølgning. Der forventes således et merforbrug på 17,5 mio. kr. i 2012 – jf. bilag.\nI den seneste budgetopfølgning er der ikke indregnet konsekvenserne af Lov- og cirkulæreprogrammet.\nTil trods for, at de samlede forventninger til årets merforbrug befinder på niveau med buddet i årets tidligere budgetopfølgninger, er der sket større forskydninger på de respektive funktionsområder i såvel positiv som negativ retning.\nDer er i forhold til budgetopfølgningen pr. juni 2012 foretaget en nedjustering af det forventede forbrug på undervisning af udenøs anbragte. Af andre væsentlige forskydninger skal nævnes, at de forventede udgifter til døgninstitutioner er opjusteret som følge af indskrivningen af 2 børn på egne døgnpladser. Der er indregnet den forventede udgiftsreduktion ved indførelse af et eget dag- og skoletilbud. Endvidere er der foretaget en nedjustering af udgifterne til tabt arbejdsfortjeneste og merudgiftsydelser.\nEndeligt er de forventede lønudgifter opjusteret som følge af merudgifter i forbindelse med afskedigelser, sygdom og barsler samt effekten af en skæv indfasning af tilbuddet til 0-5 årige og deres familier.\nI udviklingsarbejdet i Bornholms Familiecenter er der sat fokus på fire konkrete indsatsområder:\n· Den organisatoriske udvikling\n· Der er udarbejdet et fyldestgørende materiale som grundlag for en politisk debat omkring Bornholms Familiecenters budget 2013 m.fl.\nFokus i sagsgennemgangen har været at sagerne formelt og processuelt lever op til gældende regler. Efter færdiggørelsen af sagsgennemgangen og det medfølgende totale overblik arbejdes der på at klarlægge og imødekomme behovet for kollektive og individuelle kompetenceløft samt en individuel plan for genopretning af sagsstammen.\n· Der handles nu på den viden sagsgennemgangen har tilvejebragt. Der arbejdes med genopretning af sagstammerne.\n· Der har i sagsgennemgangen bla. været sat fokus på sagsantallet, herunder henlæggelse af sager m.m.\nDen organisatoriske udvikling:\nFor Bornholms FamilieCenter, er det afgørende, organisationen udvikles, så der skabes en arbejdsplads, der understøtter den enkelte medarbejder i løsningen af den opgave han eller hun har sammen med den enkelte borger og i at finde de bedste løsninger på de problemstillinger den enkelte, eller dennes familie måtte stå i.\nDer er følgelig dedikeret ressourcer til at sikre at de enkelte dele af virksomheden spiller sammen på en optimal måde. Målet er at der udvikles et lydefrit samarbejde både internt i BRK og eksternt, med vores samarbejdspartnere uden for BRK.\n· Status på Villa Maria: Pt. forventes en færdiggørelse medio september 2012.\n· Status på Østermarie: Ombygningen forventes pt. færdiggjort i uge 37.\n· Kildebakken: Sag om anlægsbevilling behandles af Børne- og Skoleudvalget, Økonomi- og Erhvervsudvalget, samt Kommunalbestyrelsen i august 2012. Under forudsætning om bevilling forventes en færdiggørelse af ombygningen pt. at kunne stå færdig hen mod jul 2012.\nStatus er pr. den 8. august er:\nHeldagsskolen er i samarbejde med Bornholms Familiecenter ved at udarbejde oplæg til en drøftelse af ny struktur for Heldagsskolens behandlingsdel. Dette forventes at kunne præsenteres ved opfølgningen på BSU´s september møde.\nStatus på processen, vil fortsat indgår som en fast del af statusopdateringen til BSU.\nForslag om at etablere Løvstikken sammen med aflastningspladser på Voksenområdet i det tidligere Klemensker plejehjem er pt. sendt i høring af Kommunalbestyrelsen. Sagen behandles på den baggrund af Kommunalbestyrelsen på dets ordinære møde i august 2012. Ved en tiltrædelse i Kommunalbestyrelsen nedsættes der et administrativ/brugerrepræsenteret byggeudvalg, der følger ombygningen.\nBudgetopfølgning 14 august 2012 (DOC)\nStyringsaftalen for det specialiserede socialområdet og specialundervisning (jf. pkt. 12) sendes i høring.\nBørne og Skoleudvalgets møde den 10. september 2012 starter kl. 19.00


’Changes’ - anmeldelse: Justin Bieber har taget hjemmeskoene på | Information\n’Changes’ er en o.k. charmerende plade, og den formidler lige dér, hvor Bieber står: i klicheernes kviksand. Jeg håber bare, at lytterne derude – ikke mindst hans hardcorefans, The Beliebers – finder visdom og støtte andre steder, når deres kærlighedsliv bliver bøvlet.\nJustin Bieber troede ikke, han kunne være tro mod nogen – altså ud over sig selv. Men det skulle vise sig at være løgn. Og det kan han simpelthen ikke komme sig over på sit nye, femte album, Changes, som former sig som én lang retræte ud af overhalingsbanen og ned i mellemtempo. Dér hvor der måske ikke er så mange kæmpehits, men til gengæld god ro og mag til sange, hvor Bieber tripper over at gå med et bredt grin og hjemmesko på.\nMeget passende udkom Changes på valetinsdag, omkring fire et halvt år efter hans forrige album, Purpose. Det er lang tid i den moderne popverden – og i et ungt menneskeliv.\nI 2016 blev Bieber kæreste med den amerikanske model Hailey Baldwin. De slog op samme år, men blev kærester igen og så gift i 2018. At det var en god idé ønsker den 25-årige superstjerne ikke at efterlade nogen tvivl om. Så her er en plade, der eksklusivt handler om ægteskabelig lykke.\nOg den slags er ikke altid af det gode i et kunstnerisk perspektiv. Yoko Ono og John Lennon gjorde et vildt forsøg med The Wedding Album i 1969, hvor de blev interviewet på den ene vinylpladeside og på den anden havde optaget deres individuelle hjerteslag, mens de skreg og mjavede og talte om deres følelser for hinanden. Det er skiftevis smukt, pissesjovt og irriterende selvoptaget.\nSidste år magtede Chance The Rapper heller ikke at gøre privat lykke til offentligt gangbar kunst. Han skuffede med sit første reelle album, The Big Day, som kom til verden fire måneder efter hans ægteskab. Det lige lovligt opgejlet lalleglade og hustrufikserede album fik stryg på de sociale medier og kastede en del morsomme memes af sig.\nIkke ’Betty Blue’\nDet bliver sværere at gøre med Bieber. Ja, Changes virker faktisk ret så overbevisende, fordi der er så meget ro over det. Det her er ikke Den unge Werthers lidelser eller Romeo og Julie eller for den sags skyld Betty Blue. Det er lyden af harmoni.\nMusikalsk bliver sangene holdt i et behageligt mellemtempo. En sval og glasklingende hyldest til kærligheden. Musik, der ikke kan gøre en kat fortræd, men måske få den til at spinne. Enkle konstruktioner bygget af Biebers producer Jason ’Poo Bear’ Boyd og gæster.\nHelt gennemsigtige sange med fine eller anonyme, farvestrålende eller forglemmelige synthmelodier og nemme beats. Perfekte at afspille fra mobilen. Det er ikke studiemagi, det er nøgne strukturer, ideer om sange. Som sagtens kan fungere. Hør bare fine sange som »Intentions« (der referer Migos-hittet »Stir Fry« og ganske passende har det ene medlem af trioen, Quavo, på besøg), singlehittet »Yummy«, »Forever« (med Post Malone) og »Running Over«.\nHjerte fuld af egenkapital\nEn anden god indikation på, at Justin Bieber er forelsket, er alle klicheerne og de tit klodsede metaforer i teksterne.\nBaldwin er Biebers last, han er hendes. Hans hjerte er fuld af egenkapital, og hun er et aktiv (det synger han). Han lover at elske hende til døden. Han kender hendes kropssprog. Når hun er sur, er han klar til at være hendes boksebold. Hun ser igennem hans overflade. De er på bølgelængde. Hun lærer ham tålmodighed. Hendes øjne er dybere end havet (eller som skovsøen).\nSymptomatisk nok er det gæstestjernen Post Malone, der synger de mest vingeskudte linjer på pladen. Og heldigvis når Bieber til sidst på pladen til at synge lidt om, at der er en smerte derinde et sted. Og at han forsøger at undgå skuffelsen.\nEt kandiseret facit\nDet er altså ikke Justin Bieber, der skal lære os noget nyt om kærlighedens væsen. Til gengæld giver han også den musikalske ækvivalent af at kravle ned under et slumretæppe. Ja, til sidst søger man søvnens nåde, når Bieber på guitarballaden »That's What Love Is« skal give os et kandiseret facit.\nMåske er jeg en sur, gammel, hvid mand, men derfor kan jeg jo godt vide og påpege, at det er muligt at lave spændende hitlistevenlige kærlighedssange, hvor det hele står og dirrer.\nDa jeg var 18, havde jeg danset og hulket og vrælet med på nogle af disse 80’er-hits: Frankie Goes To Hollywoods »The Power of Love«, The Cures »Just Like Heaven«, Princes »Purple Rain«, Eurythmics' »Love Is A Stranger«, Depeche Modes »Stripped« og Soft Cells coverversion af »Tainted Love«. Og her i mine sene 40’ere har jeg fældet tårer til Frank Ocean, holdt mig lummer til Fever Ray, lidt med Beyoncé og skuttet mig i frosten fra The Weeknd og disses undersøgelser af moderne kærlighed.\nSå kom ikke og sig, at pop ikke kan være både mangfoldig, opfindsom og fuld af indsigt i kærlighedens væsen. Men kom og sig, at det magter Bieber ikke. Changes leverer en monokrom og småborgerligt spejlblank udgave af kærlighedskataloget.\nAt det så er en o.k. charmerende plade, og at den formidler lige dér, hvor Bieber står – i klicheernes kviksand – det er fint nok. Jeg håber bare, at lytterne derude – ikke mindst hans hardcorefans, The Beliebers – finder visdom og støtte andre steder, når deres kærlighedsliv bliver bøvlet. Ellers står de uden sjælesørgere og støttepædagoger i den sværeste stund.\nHer er dit liv, Bieber\n»Not sure what I was doing before ya,« synger den canadiske megastjerne Justin Bieber som det første på sit nye album, Changes – sandsynligvis til sin hustru, Hailey Baldwin, som han giftede sig med i 2018.\nO.k., hvis du ikke husker det, Bieber, så lad os genopfriske din hukommelse.\nDet begyndte uskyldigt og tidligt. I 2007 blev du opdaget af musikmogulen Scooter Braun – ham, der sidste år købte rettighederne til alle Taylor Swifts indspilninger til hendes store fortrydelse.\nBraun fik overbevist din mor, Pattie, og fik skaffet dig en pladekontrakt med Island Records. Du var 13 år gammel.\nTo år senere i 2009 udkom din første single, »One Time«. Den blev et kæmpehit. Og samme år optrådte du i Det Hvide Hus for Barack og Michelle Obama.\nI 2010 udkom dit debutalbum, My World 2.0, som strøg direkte ind på den amerikanske albumhitlistes førsteplads. Du var den yngste, der havde gjort det siden 1963.\nHerfra er det gået over stok og sten, og dine senere udgivelser har cementeret din status som et af tidens største popidoler.\nDu følges religiøst af dine fans, kaldet Beliebers. Du har næsten 110 millioner følgere på Twitter, kun overgået af Barack Obama, der har 114 millioner følgere. Og du ligger nummer 12 på listen over mest fulgte på Instagram med 126 millioner følgere.\nMusikvideoen til dit hit »Sorry« er set 3,25 millarder gange på YouTube. Og tre af dine sange er hørt over en milliard gange på Spotify.\nDet er bare tal, men tal er magt i disse dage. Og tal vidner om de to vigtigste faktorer i pop: penge og tilbedelse. Og det får du i rigt mål.\nDu har så ikke altid haft magt over dig selv. Der var nogle pinlige episoder især i de første år af 2010’erne.\nI et interview i Rolling Stone talte du i 2011 imod abort, selv ved voldtægt. »Alt sker af en grund,« sagde du.\nDer har været trafikforseelser, mooning på Instagram og op til to timer forsinkede koncerter. Du gik på en dyr restaurant iført en gasmaske.\nSå var der æggekastningen mod naboens hus. Og dengang du i en mobilvideo pissede i en spand på en New York-restaurant og spraymalede på et billede af Bill Clinton. Det var alt sammen très teenage. Det blev mere alvorligt, da du angiveligt kollapsede efter en koncert i 2013. Eller da du var ved at angribe en fotograf. Det var samme år, du første gang sagde, at du ville trække dig tilbage. Det sagde du også i 2017.\nI det hele taget var 2013 et lavpunkt. Din kapucinerabe blev tilbageholdt i tolden i Tyskland, og du vendte aldrig tilbage for at hente den. Den blev overført til en nordtysk zoologisk have.\nOg ved et besøg i Anne Franks hus i Amsterdam skrev du i gæstebogen:\n»Virkelig inspirerende at kunne komme her. Anne var en fantastisk pige. Forhåbentlig ville hun have været en Belieber.« Ak ja, ung og overnarcissistisk var du virkelig dengang.\nMen nu virker det, som om du er blevet lidt mere voksen. Du blev gift i 2018, og din nye plade signalerer, at du har godt med at gå rundt i hjemmesko. Tillykke med det, Biebs!\nJustin Bieber: Changes (Def Jam Recordings/Universal)


Iværksættere hjælper DGI med at tænke nyt - DGI Impact\nDGI præsenterer iværksætterne for konkurrencen\nSeks virksomheder og to millioner kroner. DGI Impact er en innovationskonkurrence, hvor DGI tre år i træk investerer i iværksætteri.\nI november 2018 investerede man i de seks første iværksættereventyr. Fælles for de ellers meget forskellige ideer er, at de på hver deres måde kan bidrage til at få flere danskere til at bevæge sig.\nEntreprenører og nye ideer sætter fart på\nDer mange gode grunde til at tænke nyt og samarbejde med nye aktører om at udvikle nye teknologier og produkter.\n“Ved at koble os med iværksættermiljøet, kan vi blive hurtigere og mere agile, end vi ellers ville være. Og ved at bringe entreprenører tættere på organisation, kan vi understøtte en udvikling, som idræt og bevægelse virkelig kan nyde godt af,” siger Charlotte Bach Thomassen, der er formand for DGI.\nHun fortæller, at man allerede er blevet bekræftet i, at der er meget værdi at hente, selvom DGI Impact kun har været i gang i et halvt år:\n“Mange af de projekter, vi har støttet har en digital dimension. For især når det handler om digitalisering, kan vi se, at verden omkring foreningslivet brøler afsted. Derfor skal vi være dygtige til at tage ideer til os og udvikle os sammen med dygtige folk.”\nMere iværksætteri i DGI\nDe seks iværksætter-teams, som DGI Impact har investeret i, har det seneste halve år været igennem et intensivt udviklingsforløb, hvor de har kunne trække på DGI’s netværk og erfaring.\n“De er blevet guidet af nogle af de fremmeste iværksættere og entreprenører, som også har hjulpet vores organisation med, hvad vi skulle fokusere på, og hvordan et stærkt samarbejde med de her iværksættere giver de bedste muligheder for os.” siger Charlotte Bach Thomassen og fortsætter:\n“Vi er kommet godt i gang. Men det er kun første skridt i en mulig forandring i vores organisations måde at arbejde på. Vi har kun taget fat i et hjørne af det her med, hvordan eksterne iværksættere kan komme ind og bidrage med deres ideer og faglighed.”\nDen helt store effekt af investeringerne kan ikke ses endnu, men det er okay, for DGI Impact er et langsigtet projekt.\n“Vi har fået feedback fra de forskellige teams i første runde, og nu er der mulighed for at overveje, hvordan vi kan forfine og udvikle vores metode, “siger Charlotte Bach Thomassen og fortsætter:\n“Det er spændende at udvikle nye produkter, services og platforme, som foreningslivet og danskerne kan få glæde af. Og jeg glæder mig så meget til at se, når de initiativer, som vi har støttet nu, får gennembrud og for alvor kan mærkes i idræts- og foreningslivet.”\nNæste runde af DGI Impact starter i slutningen af august 2019.


Israels Plads - København vil smukkesere Torvehallernes omgivelser - Politiken.dk\n20. sep. 2011 KL. 11.55 København vil smukkesere Torvehallernes omgivelser\nDen nye Israels Plads forventes at stå klar i begyndelsen af 2014.\n2014. Sådan er planerne for den nye Israels Plads. I baggrunden ses Ørstedsparken. Nederst ses enderne af de nye Torvehaller. Illustration: Københavns Kommune\nTorben Benner Journalist\nJournalist på Politikens kulturredaktion.\nDe store uenigheder, der så ud til at vælte den planlagte forskønnelse af Israels Plads med åbning mod Ørstedsparken ser nu ud til at være ryddet af vejen. Ejeren af parkeringskælderen under pladsen, Lorentz Jørgensen, og Københavns Kommune er nu nået til enighed om betaling for projektet, oplyser projektleder i kommunen Jens Christian Olesen:\nLÆS OGSÅEn kvart million har allerede besøgt Torvehallerne\n»Vi har en aftale med Lorentz Jørgensen om, at han betaler for udskiftningen af membranen over parkeringskælderen«.Forviklinger\nTeknik- og Miljøforvaltningen indstillede ellers i januar til Borgerrepræsentationen, at hele den 60 millioner store forskønnelse af pladsen ned mod Ørstedsparken blev opgivet og pengene brugt på noget andet, fordi kommunen ikke kunne blive enig med Lorentz Jørgensen om, at han skulle betale for membranen.\nForskønnelsen skulle være anden etape, der løftede hele Israels Plads sammen med de nye torvehaller i den nordlige ende. LÆS OGSÅForskønnelsen af Israels Plads lever endnu\nDer var valgt arkitektforslag, som ville omdanne den sydlige halvdel til aktivitetsplads for leg, gadesport, musik og teater med en faldende åbning mod Ørstedsparken. Kommunen havde bevilget 60 millioner kroner til projektet.\nEjeren af parkeringskælderen, Lorentz Jørgensen, forstod ikke kommunens beslutning. Selv om han måske nok have udvist modvilje mod at betale, var der ikke ført realitetsforhandlinger, sagde han. Og oplyste i Politiken, at han var parat til at påtage sig sit ansvar og betale for den membran, der skilte parterne. Enighed\nDerfor bad politikerne forvaltningen om at genoptage forhandlingerne: »Vi har fået en brav snak. Der var sket nogle misforståelser. Men jeg har været til møde, og vi er blevet enige om, at jeg står for membranen. Den koster i hvert fald 12 millioner kroner. Men lad os nu få det op at stå. Israels Plads kan blive rigtig spændende«, siger Lorentz Jørgensen nu.\nDen omstridte membran ligger over parkeringskælderen og sikrer, at der ikke siver vand ned. Den skal alligevel skiftes inden for overskuelig fremtid, og derfor ville kommunen ikke betale for at udskifte den. LÆS OGSÅJapaner i Torvehallerne ønsker sig en lille ko\n»Hovedbudskabet er nu, at vi arbejder videre med det vindende projekt med de samme arkitekter som oprindeligt. Projektet er på skinner igen«, siger projektleder Jens Christian Olesen.\nHan forventer, at den nye plads kan stå klar i slutningen af 2013 eller begyndelsen af 2014. Del link\nSENESTE Kultur\tHenrik Palle til politikerne: Ser I egentlig selv det DR, I kritiserer? Uenighed i regeringen om, hvor meget DR skal skæres ned\nRelaterede artikler Torvehallerne fejrer fødselsdag med swing, cirkus og showcooking\nForskønnelsen af Torvehallernes nabo er tre år forsinket\nTorvehallerne handler ikke om en elitær arkitekt Udskældt arkitekt svarer igen: Torvehallerne er ikke et butikscenter\nI Torvehallerne er de glade for de grimme presenninger\nChokeret arkitekt: Torvehallerne er blevet en rodebutik\nArkitekturredaktør om 2011: Tættere på naturen, byen og maven Henrik Palle: Torvehallerne mangler italienernes svulmende former\nGennemsnitligt bageri har sprød snegl og tynd kaffe\nOverdådig delikatessebiks har alt hvad hjertet begærer\nKaffenørder brygger med japansk omhyggelighed\nFranskmand serverer byens lækreste sandwich Fiskebar serverer ægte fastfood med sublim remoulade\nTorvehallerne trækker kunder til naboerne\nManden bag Torvehallerne: Hvor er alle de billige boder?\nEn kvart million har allerede besøgt Torvehallerne\nJapaner i Torvehallerne ønsker sig en lille ko\nNew York Times: Danske kaffenørder lyser op i Torvehallerne\nLæserne: Torvehallerne er et lille stykke Gentofte\nGuide: Byens nye spisekammer er en sand madfantasi\nTorvehallerne rammer endelig byen - med 14 års forsinkelse\nForskønnelsen af Israels Plads lever endnu\nIsraels Plads: Ejer af p-kælder vil alligevel gerne betale Kommune: Der var ingen vej frem for Israels Plads\nPolitikere: Dødsdømt prestigeprojekt lever stadig


Selvsalg af bolig | Sælg selv din bolig med hjælp fra Advodan\nNår du skal sælge din bolig, kan du vælge at spare pengene til mæglerens salær. Men gør du det, skal du være opmærksom på, at du i stedet selv får ansvaret for en række administrative og tidskrævende opgaver.\nJuridisk set er der ikke noget, der forhindrer dig i selv at stå for din bolighandel. Typisk kan du spare omkring 30-50.000 kr. på mæglersalæret.\nUlempen ved at sælge selv er, at du selv skal gøre alt arbejdet, og det tager tid. Du skal selv finde den rette køber, og samtidig er der også en lang række oplysninger og dokumenter, du skal have styr på.\nHvad er dine pligter som sælger?\nSom sælger har du en oplysningspligt. Det betyder, at du i købsaftalen har pligt til at komme med alle væsentlige oplysninger om ejendommen, herunder oplysninger om boligens mangler og skavanker.\nEr der eksempelvis en utæthed et sted i boligen, så er du forpligtet til at gøre køber opmærksom på problemet. Hvis ikke køber får alle informationer om boligen, risikerer du at blive hængt op på det efterfølgende.\nDu skal også sørge for, at der bliver lavet en tilstands- og el-installationsrapport på boligen, og der skal indhentes et tilbud på ejerskifteforsikring.\nFå garanti for købesum\nNår du har fundet en køber, er det vigtigt, at du sikrer dig, at køberen faktisk kan betale pengene for boligen. Det gør du ved at sørge for, at der sker deponering af købesummen, eller at købers bank stiller en bankgaranti for betalingen.\nSørger du ikke for det, kan meget arbejde og mange kræfter være spildte. I værste fald kan du ende med at overdrage boligen til en køber, som så viser sig ikke at kunne betale købesummen.\nDerudover skal køber også informeres om sin fortrydelsesret i forbindelse med købet.\nAdvokaten kan hjælpe med dokumenterne\nSom sælger skal du også have styr på eksempelvis ejendomsdatarapporten, BBR, ejendomsskattebilletten, tingbogsattesten og et servitutudskrift.\nDerfor kan også være svært at holde overblikket på egen hånd, og du bør aldrig skrive under på noget fra køber, før du har fået en advokat med på råd.\nEn advokat er din garanti for, at alle papirerne er i orden, så du ikke risikerer at blive mødt med et erstatningskrav fra køber eller i værste fald bliver snydt for betalingen.\nDet kan være svært at holde det forkromede overblik på egen hånd, og du bør aldrig skrive under på noget fra køber, før du har fået en advokat med på …


E-handel stiger stødt - Cykeludstyr – få din cykel i topform\nTemmelig mange online varehuse tilbyder nu om dage en lang række forskellige leveringsmetoder. En af favoritterne er for nærværende at få leveret til et udleveringssted, hvor du selv kan hente dine varer når du har lyst. Fragtmetoden er nemlig yderst problemfri, samt typisk derudover den mindst kostelige form for fragt.\nDu burde også påtænke at vælge at få udbragt til din bopæl eller til din arbejdsplads. Fragtformen er som regel en tak mere pebret, men samtidig ultra bekvem. Den mindst kostelige leveringsmulighed er utvivlsomt at hente varerne selv, hvilket dog stiller krav om at du fysisk befinder dig lige ved internet butikkens arbejdslager.\nFragttiden kan være ualmindeligt betydningsfuld når man skal bruge dine nye produkter inden for kort tid, og i det øjemed er det selvfølgelig vigtigt at man efterser den anslåede leveringstid ved den vedkommende vare.\nTemmelig mange webbutikker præsterer 1 dags levering på en række af deres produkter, men det er påkrævet at ordren køres igennem forud for et nøjagtigt klokkeslæt, så at de højst sandsynligt kan nå at få ordren distribueret forud for at logistikpersonalet får fri.\nDet er jo efterhånden ret så praktisk for internetbrugere at finde frem til de bedste priser på tværs af online selskaber og for det har flere e-shops ikke kunne slippe for at sænke salgsværdien på deres varer – til børn, men også til kvinder og mænd – eftertrykkeligt, og endda nogle gange tilbyde fragt uden beregning.\nMen det kan ikke desto mindre blive lukrativt at efterprøve en række internet webshops efter rabat forinden du færdiggør din shopping, sådan at man er garanteret at antage den prisbilligste pris.\nGenerelt tilråder vi køb med betalingskort eller betalinger med mobilen. Som en alternativ mulighed burde du drage fordel af en løsning på afbetaling fra fx ViaBill, når du foretrækker at betale regningen over et længere tidsrum.\nForud for at nogen køber på en e-shop bør man faktisk bese webshoppens betingelser, det er dog naturligvis ikke særlig sjovt.\nEn nem løsning kunne derfor være at efterse hvorvidt online forretningen er e-mærke tilsluttet, som er en påvisning af at online virksomheden imødekommer de officielle regler, tillige med at internet butikken lejlighedsvis kontrolleres af specialister som har nøje kendskab til de gældende bestemmelser. Derudover giver det dig lejlighed til at blive hjulpet, når du møder problemstillinger i forbindelse med din ordre. Få mere at vide.\nEndvidere er det smart at køberen er hensynstagende til de vigtigste vilkår der kan have betydning for transaktionen, som fx hvilken ombytningsrettighed internet webshoppen anvender. Derfor er det tillige essesentielt, at man permanent bibeholder ens e-mail kvittering, så man i fremtiden vil kunne vidne om ordren, uafhængig om man skal købe til en dreng eller pige.\nEt sympol på at online forhandleren opererer i overensstemmelse med de officielle regler\nTrustpilot leverer rigtig uafhængige chancer for at fortolke diverse eksisterende forbrugeres bedømmelser og derfor går vi ind for, at du bliver klogere på online virksomhedens anmeldelser forud for at du lægger din bestilling.\nFacebook forærer dig ligeledes regulære gode genveje til at få indsigt i online webshoppens pålidelighed. Herinde er der endda online virksomheder som tilbyder kunderne at frembringe en omtale af ordreforløbet, hvilket ydermere må benyttes til at vurdere kundernes tilfredshed.\nDenne hjemmeside finansieres af annoncer. Vi har tætte samarbejder med et hav af internet foretagender hvori vi markedsfører firmaernes tilbud, og opnår honorar under forudsætning af at den besøgende vi sender videre laver et køb.\nInformationer vedrørende tilbud og internet forhandlere opretholdes jævnligt, men det er ikke muligt for os at give garantier imod reguleringer der muligvis er implementeret siden vi sidst opdaterede websitets oplysninger.


Pernexus stiller skarpt på strategi - Next Step Challenge\nPernexus stiller skarpt på strategi\nPernexus Systems blev stiftet i 2010 af Michael Søndergaard og Karsten Bünger Torp, der begge har mere end 20 års erfaring med at rådgive forsyningsselskaber om entreprisesamarbejde og håndtering af udbud.\nVirksomheden er et rådgivnings- og softwareudviklingsfirma, hvor Entrepriseportalen er hovedproduktet. Entrepriseportalen er bygget i samarbejde med HOFOR A/S, og hviler på en tækning om, hvordan man effektivt og gennemsigtigtig samarbejder om entrepriseprojekter.\nGennem programmet har virksomheden fået rettet fokus ydereliger mod deres go-to-market strategi, hvordan de kan vækste, optimere salgsprocessen og øge deres markedsandel – både nationalt og internationalt\nLæs mere om eliteudviklingsprogrammet for Energieffektive Teknologier\nVærdiskabelse i forsyningssektoren er Pernexus Systems kerneforretning.\nMed et stort erfaringsgrundlag og solidt branchekendskab til alle processer og problemstillinger inden for entrepriseprojekter i forsyningssektoren. Pernexus Systems har spottet optimeringspotentialer på tværs af IT-landskabet i et forsyningsselskab og i selskabernes samarbejde med entreprenører og rådgivere.\nVirksomheden ser på optimering på tværs af forsyningsselskaber, hvor Pernexus blandt andet analyserer forsyningsselskabets kerneprocesser – med henblik på at reducere omkostningerne. De anvender bigdata til at designe nye koncepter samt udvikle og optimere logiske workflows.\nPernexus tilbyder forsyningsselskaberne effektiviseringsmuligheder gennem brug af deres rådgivning og cloud-løsning med tilhørende iOS og Android apps. Det giver forsyningsselskaberne ro til at fokusere på deres kerneforretning. Ved at optimere deres kerneprocesser får selskaberne frigivet ressourcer til værdiskabende aktiviteter f.eks. at levere billig og grøn fjernvarme til dig og mig.\nProgrammet var en unik mulighed\nPå nuværende tidspunkt består virksomheden af ti medarbejdere, men Pernexus har store planer for 2019, og målet er, at virksomheden forsat skal vækste. Mette Leiholt, chefkonsulent ved Pernexus Systems, ser programmet som en unik mulighed for at blive kompetent udfordret på de strategiske overvejelser virksomheden pusler med. Det professionelle advisory board kan hjælpe dem med at fokusere deres udviklingsstrategi.\nGennem programmet har virksomheden fået finpudset deres go-to-market strategi – hvordan de kan vækste – optimere salgsprocessen og øge deres markedsandel – både nationalt og internationalt. Mette Leiholt beskriver det eksterne forløb, som en proces, der har tilføjet værdi til deres virksomhed – ligeledes har forløbet fået Pernexus System til at prioritere og stille skarpt på deres strategiarbejde.\nBesøg Pernexus →\nMiljøet i fokus i Offshorebranchen »


Evaluering :: Struer Friskole\nStruer Friskole | Drøwten 8 | 7600 Struer | Tlf. 97 85 28 14 | mail: info@struerfriskole.dk\nOplysninger for ministeriet\nDen tilsynsførendes beretning\nDokumenter og Skema\nMål for fortælling\nMål for morgensang og fredagsafslutning\nMål for Valgfag\nMål for kulturfag\nMål for udeskole\nVelkommen til Struer Friskoles Børnehave\nAt være stille / at være vild\nPlan og praksis for evaluering på Struer Friskole\nMed denne evalueringsplan redegøres for en samlet plan over, hvordan vi arbejder med evaluering. Planen skal dels fremstå som tydelig og målrettet dels foreskrive en refleksiv og undersøgende praksis, der skal medvirke til udvikling og læring på alle niveauer.\nDesuden beskriver Evalueringsplanen hvorledes skolens evalueringspraksis lever op til gældende lovgivning. Heraf følger:\nSkolen skal regelmæssigt foretage en evaluering af skolens samlede undervisning og udarbejde en plan for opfølgning på evaluering.\nSkolen skal offentliggøre sine slutmål, delmål og undervisningsplaner og skolelederens årlige evaluering på skolens hjemmeside.\nKernen i den løbende evaluering om elevernes udbytte af undervisning er dialoger og vurderinger mellem lærere og elever i forbindelse med den daglige undervisning. Her følges til stadighed op på- og lægges mål for elevernes udbytte af undervisningen.\nDisse samtaler underbygges ved to årlige forældresamtaler. En i efteråret og en i foråret.\nInden samtalerne har eleverne udfyldt et selvevalueringsskema.\nVi tager dermed afsæt i, at elever er forskelligt begavede på forskellige områder, at de har forskellig baggrund og forskellige forudsætninger, at læring er noget individuelt der foregår sammen med andre, og at eleven skal inddrages efter evne i at formulere egne mål for at kunne engagere sig i egen læreproces.\nHer forholder eleverne sig til fagene, sociale relationer, samt klassens/skolens trivsel.\nSkolens tema/emneuger og andre perioder udenfor den daglige skemaundervisning, hermed udeskole evalueres med eleverne.\nDen løbende evaluering foregår også løbende ved:\nCHIPS, efter behov ved bekymringsbørn\nKlassesamtaler, ved behov, pigemøder, drengemøder, gruppemøder\nForældresamtaler, mindst én gang om året og ved behov\nForældremøder, mindst to gange om året\nDaglig skole/hjemsamarbejde, telefonopkald, mails, dialog på skolen\nIndividuelle handleplaner, ved behov, udarbejdet af forældre, elev og pædagogisk personale i fællesskab\nPrøver i dansk og matematik\nFor elever, som modtager special-/støtteundervisning udarbejdes særskilte elevplaner med PPR, som evalueres i forbindelse med evt. ansøgning om støtte i det kommende skoleår.\nSkole- Hjem- Samarbejdet\nDer gennemføres lærer- elevsamtaler for alle elever. Den i efteråret er obligatorisk og den i foråret frivillig.\nDer afholdes 2 årlige forældremøder i grupperne, hvor forældrene underrettes om skolegang og undervisning, dels sammen med de andre forældre drøfter, kommenterer og vurderer klassens/gruppens arbejde og samvær som helhed.\nUd over disse faste møder har forældrene og lærerne adgang efter behov til at ønske at mødes.\nHver fredag udsendes et brev med information om undervisningen, arrangementer og andre oplysninger, som er relevante for forældrene.\nAlle forældre modtager det samme brev. Hermed tilgodeser vi er forståelse for skolens helhed.\nLærernes evaluering af skolens pædagogiske arbejde:\nPå de ugentlige teammøder eller lærermøder evalueres det daglige arbejde med eleverne. Der foretages en grundig evaluering og justering efter hvert arrangement og hver temauge. Denne proces finder sted i de daglige samtaler og i samværet med børnene, i det nære samarbejde med forældrene, på forældremøderne og i vores tætte samarbejde med bestyrelsen. Samtlige lærere sammenholder egen undervisning med del – og slutmål i alle fagplaner. Dette drøftes løbende i bl.a. teamet\nDer afholdes to pædagogiske dage pr. skoleår.\nSamarbejdet mellem skoleleder, lærere og bestyrelse:\nBestyrelsen har det overordnede og økonomiske ansvar for skolen. Skolelederen har det pædagogiske ansvar. Der afholdes ca. et bestyrelsesmøde om måneden. For at få samarbejdet mellem skoleleder, lærere og bestyrelse til at fungere optimalt, har vi valgt at afholde et af bestyrelsesmøderne som fællesmøde, hvor bestyrelse, skoleleder og lærere diskuterer skolens grundholdninger og idegrundlag. Her diskuteres de visioner og temaer, der senere tages op på de fælles forældremøder, så alle har en mulighed for at deltage i skolens visionære udvikling.\nDer er udarbejdet et ”årshjul”, som beskriver samarbejdet mellem lærere og bestyrelse.\nNovember 2016 er gennemført følgende evalueringer:\nTrivselsunderøgelse blandt eleverne\nTilfredshedsundersøgelse blandt forældre\nTrivslesundersøgelse blandt personale\nDet er efter ledelsens bedste overbevisning sådan, at skolen fuldt ud lever op til, hvad der forventes. Dette bygger vi på de positive tilkendegivelser, vi får fra elevernes, forældrenes, og de tilsynsførendes og de modtagende ungdomsuddannelsers side. Dette fremgår af den tilsynførendes erklæring for skoleår 2016-17 og tilfredshedundersøgelsen blandt forældrene fra november 2016 og trivselsundersøgelsen blandt elever november 2016. Se undersøgelserne under fanen "dokumenter".\nPå baggrund af gode erfaringer med, at supplere indholdet til morgensang med et fagfagligt fag har vi for skoleåret 2017/2018 valgt natur. Det er frivilligt om læreren benytter faget.\nEleverne skal i højere grad involveres i valg af sange, og præsentation af temaer. I år har hver gruppe fået en uge hvor de står for morgensang sammen med deres klasselærer.\nVi har en årrække haft fagdage, for at få mere plads til fordybelse. Efter evaluering på lærermødet er vi kommet frem til følgende: At vi lægger fagdagene selv. Enten som ud af huset, eller på skolen som faglig fordybelse. Dette vil vi evaluere på når skoleåret er slut.\nLedelsen har ud fra trivselsundersøgelsen blandt elever, valgt tre fokuspunkter som der vil være fokus på det næste år.\nHandleplanerne er udarbejdet sammen med lærerne.\n1. Bliver du mobbet på Struer Friskole\nDer udarbejdes en mobbepolitik på Struer Friskole, så det er tydeligt hvad der skal gøres, hvis det opstår.\nVi gør elever opmærksomme på hvad mobning er, blandt andet ved at arrangere en dag med fokus på børnenes arbejdsmiljø og mobning i foråret 2017.\n2. Føler du dig ensom\nHave mere fokus på at vi skal huske hinanden både i frikvarter, i skolen og i fritiden. Dette tages op til klassens kvarter i alle grupper.\n3. Er klasseværeslet rart at være i\nVi skal arbejde med det i hverdagen og være opmærksom på det. Vi undersøger hvad et støjøre koster, så vi kan have et der kan gå på omgang i grupperne.\nEvaluering af Evalueringsformer:\nLærerne har under de pædagogiske dage i august 2017 evalueret vores evaluering af elever i klasserne. Efterføglende ha ledelsen valgt tre evalueringsformer som vi vil styrke det kommende skoleår.\nDet er disse tre:\nEgne fastholdte iagttagelser fra undervisningen\nAPV efterår 2017\nDesign : I2I WEB


L´asino Sita af Birgit Winther - Paperback Bog - Gucca.dk\nL´Asino Sita - Birgit Winther - Bog\nUn asino per amico. Denne bog fortæller om æslet Sita og hans evner. Bogen er på italiensk. Læs mere.\nDenne bog fortæller om æslet Sita og hans evner. Bogen er på italiensk.\nSikkerhed i online handel anser vi som helt essentiel, og den er naturligvis altid i fokus hos Gucca.dk. NETS har godkendt vores online betalingsløsning, og det fungerer som din garanti for sikkerheden bag din online betaling. Så når du køber og foretager betaling via nettet hos Gucca, er det sikkert.\nDer er ingen begrænsninger i returretten. Vi tilbyder 30 dages returret på alle typer varer. Kort sagt er det ensbetydende med, at hvis du af en eller flere grunde ikke måtte ønske at beholde din vare, så send blot varen retur til os, og vi refunderer dine penge. Det er altid en god ide at kontakte os, før du vælger at returnere dit produkt.\nAt du som kunde modtager dit produkt både sikkert og hurtigt, er af stor betydning for os. Hvis vi er lagerførende, vil du oftest modtage varen indenfor 1-2 hverdage. Lagerstatus fremgår synligt i webshoppen under hver vare. Vi er klar på e-mail og ved telefonen, hvis du er i tvivl om leveringstid og lagerstatus.\nI vores webshop er det muligt at vælge blandt mange forskellige slags betalingsmetoder. Den betalingsform der passer dig bedst, er selvfølgelig den du bør gøre brug af. Uanset hvad du benytter, kan du være helt sikker og tryg, når du handler hos os. Alle vores betalingsmuligheder kan du se her. Vær opmærksom på, at hvis du benytter betalingskort, trækkes pengene først den dag vi afsender din vare.\nHar du spørgsmål, eller opstår der problemer i forbindelse med dit besøg på Gucca.dk, er du selvfølgelig altid velkommen til at ringe eller skrive til os. Du kan ringe eller sende e-mail til os alle hverdage imellem klokken 10-15, og vi sidder altid klar til at yde dig kompetent assistance med godt humør og smil på læben.\nHvis du køber hos Gucca.dk, har du mulighed for at følge din forsendelse. Når du har betalt og modtaget din kvittering, får du mulighed for at besøge din egen ordreside. På ordresiden vil du kunne se, hvornår vi har afsendt din forsendelse. Og i det øjeblik vi afsender dine varer, vil du få en mail fra os.\nHusdyr, Børn, Autisme, Terapi, L´Asino Sita, Studiebøger, Bog\nDin anmeldelse af L´Asino Sita\nproduct_stock_no product_offer_no product_preorder_no\tproduct_buyable_yes product_group_bog path__forside path__bøger path__pædagogik,børnogforældre path__birgitwinther path__l´asinosita\n129,95 krSita-Aasi - Bog\n109,95 krÆslet Sita - Bog\n129,95 krThe Donkey Sita - Bog\n129,95 krDer Esel Sita - Bog\n129,95 krLa Burra Sita - Bog\n129,95 krEselet Sita - Bog


Sportsstjerner skilt: Hurtigt fundet en ny – Ekstra Bladet\n25. feb. 2020 kl. 16:48\nValtteri Bottas annoncerede i november, at han og fruen havde brudt, men nu har han fundet en ny kærlighed\nHer ses Emilie og Valtteri Bottas som par tilbage i 2015. Foto: Luca Bruno/Ritzau Scanpix\nAt Valtteri Bottas er hurtig på en racerbane ved de fleste. At han også er hurtig på kærlighedsfronten er nok nyt.\nDen finske Mercedes-kører fortalte i slutningen af november, at han skulle skilles fra fruen Emilie. Hun er ligeledes kendt fra sportens verden, idet hun er finsk rekordholder på flere distancer inden for butterfly og har svømmet ved tre Olympiske Lege.\nNu er Bottas så stået frem med en ny kæreste.\n- Jeg er den heldigste mand, skriver han til billedet, hvor han også ledsager det af hashtagget #hatersgonnahate, som svar til de personer, der senere skrev, at det var liiiiige lidt for hurtigt efter bruddet med ekskonen.\nDen nye kvinde i racerkørerens liv er australske Tiffany Cromwell, og hun er såmænd også sportsudøver. Hun er prof-rytter hos cykelholdet Canyon/SRAM Racing.\n- Så heldig at have fundet dig. Jeg glæder mig til alle eventyrerne, skrev hun om Bottas.\nBottas og resten af F1-feltet tester de kommende dage de sidste detaljer før sæsonstart.\nFra 26. til 28. kører de på Circuit de Barcelona-Catalunya, og du kan følge dækningen fra Ekstra Bladets hold, som er til stede i Spanien.\nI første testuge vakte Mercedes særdeles meget opsigt - læs om det meget omtalte trick her\nKnald på Bottas for tiden - her påkører finnen Kevins makker, Grosjean, under træningen til Abu Dhabis Grand Prix. Video: Reuters.